La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 21 de novembre de 2019, que són les que els corresponen els números 722/2019 a 726/2019 i dóna compte al Ple de les actuacions realitzades de conformitat amb la valoració de les admissions que s'ha dut a terme.
La secretària informa també que ja estan disponibles al portal de Dades Obertes de la Generalitat les dades de l'activitat de la Comissió, des de 2015 fins a mitjans de novembre d'enguany, per a la seva consulta i que properament es disposarà també d'una eina d'anàlisi i de visualització de les dades.
Proposta de resolució de desestimació de la Reclamació 318/2019
La senyora Elisabet Samarra, ponent de la Proposta de resolució de desestimació de la Reclamació 318/2019, formulada contra l'Ajuntament de Barcelona, en el marc de la qual es demana informació sobre les denúncies i els decomisos per venda ambulant que s'han realitzat a Barcelona per part de la Guàrdia Urbana, exposa la tramitació de la reclamació que va iniciar-se mitjançant procediment de mediació, sense que fos assolit un acord entre les parts, i la fonamentació del sentit desestimatori que es proposa.
La ponent exposa que ha quedat justificat per part de l'administració reclamada que l'extracció de les dades sol·licitades per la persona reclamant requereix una tasca complexa d'elaboració i que la informació disponible no ha estat conformada per la persona reclamant.
El senyor Josep Mir formula una proposta d'esmena a fi d'emfasitzar en què la tasca complexa d'elaboració que requereriria l'obtenció de la informació reclamada no es basa només en l'important volum d'informació sinó en la tasca valorativa i interpretativa de cada expedient que requeriria el tractament de la informació que es demana.
La ponent de la resolució introduirà les corresponents esmenes al text defintiu de la resolució.
Proposta de resolució d'estimació de la Reclamació 607/2019
La senyora Elisabet Samarra presenta la Proposta de resolució d'estimació de la Reclamació 607/2019, interposada contra el Col·legi d'Arquitectes Tècnics i Enginyers d'Edificació de Tarragona, relativa a l'accés al correu electrònic i fax de contacte d'un col·legiat.
La ponent relaciona les principals actuacions dutes a terme en tota la tramitació d'aquesta reclamació, el sentit de l'informe de l'Autoritat Catalana de Protecció de Dades, així com, la motivació que fonamenta el sentit estimatori de la Proposta de resolució.
Proposta de resolució de finalització de la Reclamació 648/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 648/2019 per pèrdua d'objecte, formulada contra l'Ajuntament de Cabanes, en el marc de la qual es deman la data i la durada de la concessió del servei d'abastament d'aigua, exposa que la informació ha estat facilitada durant la tramitació del procediment de reclamació davant la GAIP i correspon, per tant, finalitzar per pèrdua sobrevinguda del seu objecte.
Proposta de resolució de desestimació de la Reclamació 649/2019
El senyor Josep Mir, ponent de la Proposta de resolució de desestimació de la Reclamació 649/2019, interposada contra la Diputació de Barcelona i que té per objecte informació sobre la inversió en subvencions i publicitat a mitjans de comunicació, relaciona totes les actuacions que s'han dut a terme durant la tramitació del procediment i exposa el contingut de l'informe de la Diputació que justifica que no disposa de més informació que la que ja ha estat facilitada en resposta a la sol·licitud d'accés, motivació que fonamenta la proposta de desestimació de la reclamació.
Proposta de resolució de desestimació de la Reclamació 654/2019
El senyor Josep Mir, ponent de la Proposta de resolució de desestimació de la Reclamació 654/2019, interposada contra l'Ajuntament de Sant Vicenç dels Horts i que té per objecte còpia d'un expedient de seguiment dels Serveis Socials exposa que s'ha fonamentat per part de l'Ajuntament la confidencialitat de la informació reclamada i per tant, la motivació del sentit desestimatori de la reclamació.
El ponent introduirà una única esmena tècnica als antecedents de la Proposta perquè quedi incorporada a la resolució definitiva.
Proposta de resolució de finalització de la Reclamació 656/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 656/2019 per pèrdua d'objecte, formulada contra la Direcció General de la Policia del Departament d'Interior de la Generalitat que té per objecte l'accés a un expedient d'un procediment d'oposició a places del Cos de Mossos d'Esquadra, exposa que ha estat facilitada a la persona reclamant, que té la condició de persona interessada per haver participat en el procediment, la informació reclamada durant la tramitació del procediment davant la GAIP, de manera que s'ha esvaït la controvèrsia inicial i correspon finalitzar per pèrdua sobrevinguda de l'objecte de la reclamació.
Proposta de resolució de desestimació de la Reclamació 658/2019
El senyor Josep Mir, ponent de la Proposta de resolució de desestimació de la Reclamació 658/2019, formulada contra el Departament de la Presidència de la Generalitat de Catalunya, amb l'objecte d'accedir a informació relativa a videoconferències entre l'actual i l'anterior president de la Generalitat, exposa la fonamentació que justifica el sentit desestimatori de la reclamació, atès que l'administració ha argumentat durant el procediment de reclamació, talment havia respost a la sol·licitud d'informació pública de la persona reclamant, que té la condició de periodista, que no existeix la informació que es demana, que no n'hi ha constància en el sistema corporatiu de la Generalitat, i per tant, atès que es tracta d'informació inexistent, la reclamació no es pot resoldre en un sentit diferent que el desestimatori.
Proposta de resolució de desestimació de la Reclamació 671/2019
El senyor Josep Mir, ponent de la Proposta de resolució de desestimació de la Reclamació 671/2019, formulada contra el Direcció General de Planificació en Salut del Departament de Salut de la Generalitat de Catalunya, en el marc de la qual es demana accés a xifres sobre el suïcidi en l'àmbit dels professionals de la medicina, exposa que talment s'havia respost en la fase de sol·licitud d'accés a la informació pública, l'administració ha argumentat que no disposa de la informació reclamada, i per tant, el sentit de la resolució ha de ser desestimatori atès que el dret d'accés no es pot exercir sobre una informació de la que no se'n disposa.
Proposta de resolució de finalització de la Reclamació 675/2019 per desistiment
El senyor Josep Mir, ponent de la Proposta de resolució de finalització de la Reclamació 675/2019 per desistiment, formulada contra el Direcció General de la Policia del Departament d'Interior de la Generalitat de Catalunya amb l'objecte d'accedir a informació relativa a un procés selectiu del Cos de Mossos d'Esquadra exposa que correspon finalitzar per desistiment de la persona reclamant, atès que no ha esmenat la documentació presentada amb la reclamació i s'ha produït el desisitment presupmpte del procediment.
El ponent introduirà una esmena de caràcter tècnic als antecedents de la resolució definitiva.
Proposta de resolució d'inadmissió de la Reclamació 686/2019
El senyor Josep Mir, ponent de la Proposta de resolució d'inadmissió de la Reclamació 686/2019, formulada contra l'Ajuntament de Barcelona amb l'objecte que es vallori la creació d'una comissió, exposa que correspon inadmetre la reclamació atès que la petició que es formula no és objecte d'empara pel dret d'accés a la informació pública.
Proposta de resolució d'inadmissió de la Reclamació 701/2019
El senyor Josep Mir, ponent de la Proposta de resolució d'inadmissió de la Reclamació 701/2019, formulada contra Consorci del Teatre Bartrina que té per objecte l'accés als comptes del Consorci i del Centre de Lectura de Reus, exposa que correspon inadmetre la reclamació perquè no s'ha pogut justificar la presentació d'una sol·licitud d'informació pública prèvia que hagi estat desatesa i per tant, la Comissió no pot exercir la seva funció revisora.
Proposta de resolució d'inadmissió de la Reclamació 702/2019
El senyor Josep Mir, ponent de la Proposta de resolució d'inadmissió de la Reclamació 702/2019, formulada contra Consorci del Teatre Bartrina i el Centre de Lectura de Reus, i que té per objecte l'accés als comptes i a informació sobre les condicions d'ús de l'equipament municipal per part del Centre de Lectura de Reus, exposa que també correspon inadmetre aquesta reclamació perquè la persona reclamant, que és la mateixa que ha presentat la reclamació que és objecte del punt anterior de l'ordre del dia, l'onzè, no ha presentat una sol·licitud d'informació pública prèvia a cap subjecte obligat directe de l'exercici del dre td'accés a la informació pública.
Proposta de resolució de finalització de la Reclamació 706/2019 per desistiment
La senyora Elisabet Samarra, ponent de la Proposta de resolució de finalització de la Reclamació 706/2019 per desistiment, formulada contra l'Ajuntament de Cerdanyola del Vallè, amb l'objecte d'accerdir a a la convocatòria de provisió del lloc de treball del cap de Servei d'Urbanisme de l'Ajuntament, exposa que correspon finalitzar per desisitiment exprés de la persona reclamant, atès que li ha estat facilitada la informació de la qual en reclamava l'accés.
S'aprova per unanimitat la Resolució de desestimació de la Reclamació 318/201, un cop introduïdes les esmenes aprovades.